Terier Lakeland

Terier Lakeland ialah satu baka anjing yang mendapat namanya sempena tempat asal usulnya, Daerah Lake di England. Anjing ini ialah anggota bersaiz kecil hingga sederhana dalam keluarga terier. Sementara berkeperibadian bebas, ia berinteraksi dengan baik dengan pemilik dan semua anggota keluarga. Di United Kingdom, terier Lakeland dianggap sebagai baka anjing rentan yang berisiko pupus melalui paras rendah pembiakbakaan, menurut The Kennel Club. Di Amerika Syarikat, terier Lakeland menempati tangga ke-156 daripada 202 baka menurut angka pendaftaran anak anjing dengan American Kennel Club pada tahun 2024.

Perihal

Penampilan
Dengan berat , terier Lakeland ialah terier hitam dan sawo matang bertungkai panjang paling kecil. Ia serupa dari segi penampilan dengan terier Wales yang lebih besar sedikit tetapi bertulang lebih halus. Yang terbesar antara tiga baka dalam kumpulan terier serupa ini ialah terier Airedale. Terier Lakeland ialah anjing tegap, padat, bebas bergerak, dan mampu menjangkau kawasan dengan sedikit usaha dan kepantasan tinggi. Anjing ini berdada agak sempit dan mempunyai muncung lebar, namun lebih sempit sedikit daripada terier Wales, dengan telinga kecil berbentuk V. Baka terier Lakeland mempunyai lapis bulu luar lebat tebal dan lapis bulu bawah lembut. Ia terdapat dengan pelbagai warna. The Kennel Club menyenaraikan yang berikut sebagai warna yang boleh diterima: hitam dan sawo matang, biru dan sawo matang, merah, gandum, grizzle merah, hati, biru, atau hitam. Terier Lakeland mempunyai ekor tegak, yang sebelum ini lazimnya dipotong di United Kingdom dan terus lazimnya dipotong di Amerika Syarikat. Kebanyakan terier Lakeland tumbuh sehingga setinggi  apabila diukur hingga paras kelasa.

Matanya kecil dan berwarna gelap serta berbentuk bujur. Hidung dan tapak kakinya berwarna hitam kecuali pada anjing berwarna hati yang mempunyai pewarnaan hati pada hidung dan tapak. Anjing berwarna hati mempunyai mata berwarna sedikit lebih cerah. Anjing ini tidak bersalin bulu jika didandani dengan betul. Ada cadangan bahawa "pelucutan dan pemangkasan kerap meningkatkan tekstur dan kualiti lapis bulu" dan "ada keperluan untuk meningkatkan tujuan utilitarian anjing ini" serta "memperbaiknya untuk gelanggang pertunjukan".

Perangai
Anjing ini ramah, berani, dan yakin. Sifat malu adalah sangat tidak tipikal, begitu juga keagresifan. Sebagai anjing sangat cerdas dan berfikiran bebas, ia cepat belajar dan mudah dilatih, walaupun terier Lakeland kerap mempamerkan "kepekakan terpilih" apabila tahap minatnya terangsang. Terier Lakeland menerima pelatihan kurungan dengan agak baik. Seperti kebanyakan terier, terier Lakeland adalah bertenaga; senaman dan masa bermain harian merupakan kemestian, supaya anjing aktif ini tidak mencari saluran lain untuk tenaganya dengan hasil yang tidak diingini untuk pemiliknya.

Sejarah
Sebagai salah satu baka terier ("[anjing] bumi") terawal, yang bertarikh dari tahun 1700-an, anjing "bumi" ini ialah keturunan terier hitam dan sawo matang lama Inggeris dan fell terrier. Perkhidmatan sasli terier Lakeland adalah untuk "memasuki tanah" di ladang untuk memburu haiwan perosak. Saiz dan tenaganya menjadikannya popular sebagai pemburu di tempat yang sukar dijangkau; baka ini ialah antara yang layak untuk bertanding dalam ujian anjing bumi yang disokong.

Versi anjing pekerja bagi terier Lakeland kerap dikenali sebagai fell terrier atau terier Patterdale. Walaupun kebanyakan baka terier hanya perlu meluru ke arah buruannya, atau menandakannya dengan mengepung, terier Lakeland mesti mampu membunuh rubah di dalam sarang rubah itu.

Di Daerah Lake di England, rupa bumi pergunungan dan berbatu tidak sesuai untuk pemburuan rubah secara berkuda dan rubah diburu dengan berjalan kaki. Telah ada cadangan bahawa stamina hebat terier Lakeland berasal daripada larian sepanjang hari dengan hound, tidak seperti sepupu rapatnya, terier rubah, yang perlu dibawa di dalam beg pelana untuk dilepaskan hanya apabila rubah telah memasuki bumi.

The Kennel Club United Kingdom mendakwa telah mengiktiraf terier Lakeland pada tahun 1921, sementara Lakeland Terrier Club mencadangkan bahawa ini lebih hampir dengan tahun 1928. Lakeland Terrier Association (kini bubar) diasaskan pada tahun 1921. Pada tahun 1925, baka ini mencapai kehomogenan ikutan pembiakbakaan silang dengan terier rubah dan terier Airedale. Lakeland Terrier Club diasaskan pada tahun 1932 dan mempromosikan baka ini di peringkat kebangsaan melalui pertunjukan yang disokong oleh The Kennel Club. American Kennel Club mengiktiraf baka ini pada tahun 1934. Terier Lakeland telah dua kali memenangi Best in Show dalam Crufts dan dalam Pertunjukan Anjing Westminster Kennel Club.

Kesihatan
Sebuah kajian United Kingdom tahun 2024 mendapati jangka hayat sebanyak 14.2 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Terier Lakeland terkenal/popular
 Stingray of Derryabah - anjing pertama yang memenangi Best in Show/Supreme Champion dalam kedua-dua pertunjukan teratas Amerika Syarikat dan United Kingdom Westminster (1968) dan Crufts (1967)
 Zelda Van Gutters - Wartawan/Maskot Berkeliaran Nickelodeon Magazine
 Champion Revelry's Awesome Blossom - terier Lakeland pemenang teratas yang dimiliki oleh Jean L. Heath dan Bill Cosby
 Kevin - yang dimiliki oleh Neil Tennant (penyanyi dalam Pet Shop Boys)

Lihat juga
 Senarai baka anjing

Catatan

Rujukan

Kategori:Baka anjing
Kategori:Baka anjing berasal dari England
Kategori:Baka FCI
Kategori:Terier
Kategori:Baka Asli Rentan